**กิตติกรรมประกาศ**

โครงงานวิจัยเรื่อง ผลของเส้นผ่านศูนย์กลางภายในที่มีผลต่อคุณลักษณะการถ่ายเทความร้อนของท่อความร้อนชนิดเทอร์โมไซฟอนที่โหมดความร้อนสูง สำเร็จลงได้ด้วยความกรุณาจากอาจารย์วสันต์ ปินะเต อาจารย์ที่ปรึกษาโครงงานวิจัยที่ให้คำแนะนำตลอดจนความช่วยเหลือในส่วนของวัสดุ อุปกรณ์ และสถานที่ ในการทำโครงงานวิจัยจนสำเร็จลุล่วงไปด้วยดี

ขอขอบพระคุณผู้ช่วยศาสตราจารย์วิจิตร เชาว์วันกลาง อาจารย์ประจำรายวิชาโครงงานฟิสิกส์ ที่ให้คำแนะนำเกี่ยวกับการจัดรูปแบบของโครงงานวิจัย และให้คำปรึกษาแนะนำ ตลอดจนตรวจสอบแก้ไขข้อบกพร่องของโครงงานวิจัยนี้จนสำเร็จลุล่วงไปด้วยดี

ขอบคุณอาจารย์กลยุทธ ดีจริง อาจารย์ปฐม์พงศ์ พันธ์พิบูลย์ และ อาจารย์เอกสิทธิ์ สุทธะพินทุ กรรมการโครงงานวิจัยที่ให้คำปรึกษาแนะนำ ตลอดจนตรวจสอบแก้ไขข้อบกพร่องของโครงงานวิจัยนี้จนสำเร็จลุล่วงไปด้วยดี

ขอบคุณอาจารย์ประจำสาขาวิชาฟิสิกส์ รวมทั้งเจ้าหน้าที่สาขาฟิสิกส์มหาวิทยาลัยราชภัฏมหาสารคาม ที่ได้ให้ความรู้ คำแนะนำและการอบรมสั่งสอนสิ่งที่ดีงามแก่ศิษย์มาตลอดจนประสบความสำเร็จ

ขอขอบคุณสถาบันวิจัยและพัฒนา มหาวิทยาลัยราชภัฏมหาสารคาม ที่ให้ทุนสนับสนุนโครงงานวิจัยในครั้งนี้จนประสบผลสำเร็จ

ขอขอบคุณเพื่อนๆในสาขาวิชาฟิสิกส์ทุกคนที่ให้ความช่วยเหลือ และเป็นกำลังใจตลอดมาในการดำเนินงานวิจัยในครั้งนี้

สุดท้ายนี้ ผู้จัดทำขอน้อมรำลึกถึงพระคุณบิดา มารดา ที่ให้การอบรมสั่งสอนและสนับสนุนการทำโครงงานวิจัยสำเร็จลุล่วงตามความมุ่งหมาย คุณงามความดี และคุณประโยชน์ของโครงงานวิจัยนี้ ขอน้อมให้บิดา มารดา ของผู้จัดทำ

อาทิตยา พัฒนโชติ

กมล ใจงาม